gentaiscool/nusaparagraph_emot huggingface dataset:
Ora kabeh wong iku apikan karo wong liya. Kadang ana wong sing jahat karo wong liya. Kaya kasus sing ana ing Jogja. Akeh banget kedadean klitih sing nggarai wong wedi kabeh nalika metu omah. Ana cara supaya terhindar teka wong jahat sing meh nggepuk awakdhewe. Kaping siji, yen ana wong sing seneng nggepuk kene aja lali kanggo diwenehi pituduh. Nggepuk wong iku kadang nggarai lara banget. Aja nganti tindakane iku nggawe rugi wong liya. Kaping pindho, ngadoh wae saka wong sing senengane nggepuk kene utawa jahat karo kene. Sing terakhir yaiku kudu jaga-jaga kanggo sinau bela diri sisan supaya bisa mbela awake dhewe. 

Emotion: angry
Kabeh kutha gedhe sing ana ing Indonesia ora bisa ucul lan bebas saka macet. Iki amarga volume kendaraan sing sayah suwi sayah akeh banget. Mulane ya aja kaget yen meh kabeh kutha macet. Sing bisa dilakokae nalika macet yaiku pasrah wae apa maneh yen kejebak macet sing dawa banget. Nanging bisa nggawe tindakan preventif kanggo nyepakake panganan ana ing montor kanggo cemilan pas macet. Saliyane iku uga bisa golek dalan liyane supaya ora kena macet ing dalan iku mau. Yen wis nemen banget, bisa kandha marang pamrentahe lan usul supaya bisa ngeurai macet iki supaya ora tambah nemen lan tambah nggarai wong liya rugi.

Emotion: angry
Claustrophobia iku gangguan psikologis ndek ndi penderitane ngeroso wedi berlebih nang panggon sing sempit. Biasane, penderitane iku bakal wedi nang panggon-panggon sempit koyok lift, nang jero terowongan, nang njero mobil, toilet umum, ambek panggon sempit liyane. Claustrophobia iki sek isok ditangani ambek psikolog utowo psikologi ben isok ilang. Siji, terapi perilaku kognitif gawe ngelatih pikirane pasien ben luwe positif. Loro, ngamati wong liyo sing berinteraksi ambek sumber wedine iku mau. Tujuane gawe ngeyakino nek wong iku ae gapopo, berarti penderita yo gapopo sisan nang kono. Telu, terapi obat gawe ngelola gejalane. Papat, latihan relaksasi koyok meditasi. Cara-cara iku sing biasa dilakoni gawe ngatasi claustrophobia.

Emotion: fear
Saiki carane wong nguwei hadiah ulang tahun iku wes seje ambek biyen sing langsung diwehno nang wonge. Tapi nag saiki mesti gawe acara sing marakno wong sing ulan tahun maeng sampek jumbul polahe oleh hadiah. Asline cara iku yo ora opo-opo sing penting wonge ora modar jantunge. Soale kadang ono sing gampang jumbulan terus sampek glekes soale ora kenek jumbulan. Kedadean sing koyok ngunuku iku wes tau tak alami pas biyen aku ambek bocah-bocah pengen nguwehi hadiah ulang tahun nang konco kelas. Terus saking jumbule soale ora ngiro nag bakal oleh hadiah ulang tahun koyk ngunu bocahe sampek nglekes. Terus ambek arek-arek sampek diamboni pepeko.

Emotion: surprise
Ono beberapa seko awak dhewe sing sok isin pas neng panggon sing anyar. Misale, neng daerah awak dhewe tinggal kui buka restoran utowo buka omah makan anyar. Mergo sing didodol kui panganan utowo omabenan sing unik, awak dhewe pengen jajal merono. Nanging mergo, awak dhewe isin awak dhewe dadi ora merono. Awak dhewe ora pengen diguyoni karo wong-wong neng kono yen awak dhewe salah mesen panganan utowo salah panggon mesene kui. Nanging, yena awak dhewe ora iso ngalahke rasa wedi kui, awak dadi ora iso ngerasake panganan utowo ombenan sing unik kui. Maknane kui, awak dhewe kudu ngilangi rasa isin kui supoyo iso ngerasake luwih okeh panganan sing unik.

Emotion: shame
Ngangtrea kui kanggo sebagain wong kui kegiatan sing malesi. Opo meneh yen tekan diserobot. Jeneng-jeneng khewan neng kebon bintang iso kesebut. Nanging nek kanggo hal sing awak dhewe senengi, awak dhewe tetep kudu bela-belani ngantre, termasuk resiko diserobot mau. Yen awak dhewe kepegen sesuatu kui kudu ono pengorbanane. Mungkin salah sijine kui, awak dhewe kudu umpek-umpekan ngantre lan ngenteni suwe banget. Misale, awak dhewe seneng karo siji grup musik. Grup musik iki akeh penggemare dadi sing pengen nonton konsere uga akeh. Paling ora pisan, awak dhewe tetep kudu nonton konser kui, senadyan awak dhewe wonge kui ora seneng ngantre lan kerumunan sing padet.

Emotion: angry
Pengalaman sing paling diarepake saka akeh mahasiswa yaiku ketampa beasiswa ning kampus luar negeri. Nanging keterima beasiswa ning kampus iki ora gampang amarga akeh persyaratane. Persiapan sing kudu dilakoni yaiku nyiapake berkas-berkas pribadi kaya transkrip biji, sertifikat, ijazah, lan tes basa Inggris. Sing paling angel yaiku ngumpulake hasil tes basa Inggris amarga tes basa Inggris iki mbutuhake persiapan sing akeh utamane gawe kampus sing ana ning luar negeri. Kampus luar negeri iki duwe standar dewe khususe kanggo nilai basa Inggris amarga basa Inggris iki penting kanggo komunikasi. Nanging perjuwangan iki bakal kebayar yen ana pengumuman lolos saka kampus lan penyedia beasiswa. 

Emotion: happy
Yen wis salah mlebu toilet neng panggon umume kui, isine ora ilang-ilang. Awak dhewe iso ngiling-iling kedadean kui tekan awak dhewe tuwo. Supoyo awak dhewe ora ngalemi koyo ngono, awak dhewe iso nyegah supoyo kui ora kedadean. Cara sing kesiji kui, awak dhewe kudu mastike lambang sing ono neng ngarep lawange. Biasane werno lan bentuk lambange kui sok bedho-bedho. Dadi awak dhewe kudu teliti sak durunge mlebu. Sing keloro, awak dhewe iso delok seko jobo toilete. Yen sing akeh metu seko toliet kui wong lanang artine kui toilet kanggo lananga. Lan sak walike, yen akeh sing akeh metu seko toilet kui wong wedhok aritne kui toilet kanggo wong wedhok.

Emotion: shame
Biasane bayi sing buru lahir iku bakal langsung dibedong ambek perawat. Dan bedong iku isok dilakoni awak dewe pas nang omah. Tapi kudu digatekno, bedong iku gak oleh sembarangan, onok carane dewe. Tujuane cek bayi isok ngeroso anget terus nyaman. Cara bedong sing keliru isok ngaruh nang pertumbuhan bayi. Dadi iki cara bedong sing bener. Pertama, pastikno permukaan panggon rata disik, baru gelar selimut segi empat terus siji sudute sing duwur ngarah nang sirane bayi. Sudut sing ngisor ditekuk sekitar 15 cm. Mbari ngono tempatno bayi ndek duwur selimut. Pastikno posisi bahu bayi ndek tepi selimut terus awake lurus. Terus lurusno lengan kiwo bayi dan jupuk sisi kiwo selimut. Balut lengan ambek awak sebelah kiwo terus selipno ujunge nang ngisor lengan tengen. Mbari ngono lipet sudut bawah selimut menduwur terus selipno nang ngisor dagu. Lanjut lurusno lengen tengen bayi, tarik sisi tengen selimut terus selipno ujungen nang ngisor sisi kiwone bayi. Terakhir, kunci dan sesuaino bedongan. Pastikno gak kerapeten cek nyaman.

Emotion: happy
Manungsa pancen ora bisa dibadek. Ana wong sing apik banget lan seneng ngewenehi kado. Kaya Mbak Lastri sing ujug-ujung ngewenehi aku kado arupa sak set alat kanggo macak. Aku kaget nanging seneng banget. Kanggo matur nuwun ning wong sing gelek ngewenehi kado kaya ngene akeh carane. Nomer siji, kudu syukur marang Gusti sisan wis dicedhakna karo wong-wong sing apikan kaya ngene. Nomer loro, ora oleh jumawa utawa sombong. Kayata ndudok-ndudokna ning wong liya yen oleh kado lan liyane. Nomer telu, kado sing wis diwenehi ik mau kudu bisa disimpen sing apik supaya tansah awet lan ora gampang rusak supaya sing ngewenehi uga tansah seneng. 

Emotion: surprise
Marus, sareh, utawa dideh yaiku endapan saka getih sapi sing dimasak kanggo nambah rasa gurih lan enak ning panganan kaya jangan lodeh, oseng-oseng, lan uga sambel goreng. Bentuk lan rasane mirip ati sapi. Dideh iki digawe saka getih sapi sing ditampung banjur endapane dijupuk, dicetak, banjur dimasak. Tekstur dideh iki kaya tahu, kerasa lembut nanging rada amis. Amarga kuwi, akeh wong sing ora seneng amarga jijik yen ngerti cara nggawe lan bahan dasare. Mangan getih iki uga ana ning Korea, nanging bentuke ning Korea iki kaya sosis lan uga luwiih padhet. Akeh sing percaya yen dideh iki bisa ngobati darah rendah lan uga anemia. 

Emotion: disgusted
Wiwit mahasiswa, awak dhewe dituntut kudu mandiri lan paham karo kekarepane awak. Pentinge mahasiswa ngerteni potensi dewe yaiku mahasiswa bisa ngerti bidang ilmu kuwi arep digawa maring ngendi. Mahasiswa sing ngerti potensi iki bakalan bisa dadi mahasiswa sing berprestasi, kaya ning bidang organisasi, sains, sosial, utawa seni. Kamangka ana unit kegiatan mahasiswa sing nyalurake bakat lan bisa ngajari mahasiswa kanggo nemokake potensine. Amarga potensi kuwi penting, saiki ngejak adhek-adhek mahasiswa sing isih males-malesan kanggo nggolek kegiatan sing bisa nambah prestasi. Motivasi kaya penggaweyan utawa beasiswa bisa dadi modal sing gedhe ben mahasiswa kuwi gelem obah lan golek prestasi uga bisa ngerancang masa depane dhewe. 

Emotion: happy
Salah siji momen sing paling ngisin-ngisini neng kelas kui yen awak dhewe jawab soal sing gampang nanging awak dhewe jawabe salah. Awak dhewe iso wae ngerti jawabane, nanging mbuh kenopo awak dhewe salah nyebut pas kui. Utowo awak dhewe pacen ming waton jawab wae. Opo wae alesane, yen awak dhewe salah kui itungan tetep salah. Awak dhewe tetep bakal diguyoni karo konco-konco sak kelas. Opo meneh kui sebenere soal jebakan. Pitakonane kui lagi wae bar ditakoni lan durung suwe dijawab. Pitakonane kuwe dienggo gurune kanggo ngetes awak dhewe lagi fokus opo ora neng kelas. Pitakonanan sing koyo ngonog kui sing paling gawe awak dhewe isin yen wangusle keliru.

Emotion: shame
Perkara panggon sing ora dikenal kuwi tau tak alami wayah aku pertama mlebu ning asrama. Aku ngerasa wedi amarga asramaku iki bangunane gedhe lan uga wonge ora akeh dadi kabeh swara bisa mlebu. Banjur aku uga ngerasa yen asrama iki ora tak kenal. Aku ngerasa ora nduwe kanca amarga akeh wong sing ora tak kenal. Aku uga ora duwe kanca sing sak durunge sak sekolahan karo aku. Banjur aku ketemu Nina, salah saiji kanca kamar sing paling tak kenal. Banjur Nina iki uga ngerti kepiye rasane adoh saka wong tuwa. Amarga Nina, aku wis ora ngerasa wedi ning asrama kuwi.

Emotion: fear
Penyebab terjadine selingkuh iku onok macem-macem, salah sijine iku kurange komunikasi. Jarene pasangan iku kurang terbuka satu sama lain dan marakno hubungan renggan dan berpotensi gawe selingkuh. Kadangan pun, wong sing komunikasine diroso lancar sek tetep onok celah gawe selingkuh. Dadakno onok maneh sing luwe penting teko komunikasi, yaiku saling ngerti. Sikap sing siji iki dadakno penting, ben awakmu karo pasangan isok luwe paham geleme satu sama lain. Percuma sisan kate komunikasi sampe nyerocos sing berujung debat nek gak podo saling ngerti, ujunge yo gak bakal mari masalahe. Dadi gawe awakmu, usahakno gawe ngerteni pasanganmu ben hubunganmu isok luwe awet maneh rek.

Emotion: angry
Bocah cilik lan wong sing wis dewasa kui podo-podo wedi dhewekan. Pas awak dhewe isih bayi, yen awak dhewe ngerti yen ora ono neng jejere awak dhewe, awak dhewe langsung nangis. Bayi ngeroso ora nyaman yen ora ono neng sisih wong tuwane. Pas awak dhewe gedhe sitik, awak dhewe uga isih wedi dhewekan. Buktine pas neng sekolah, ono wae wong sing jaluk dikancani pas arep neng kamar mburi. Makin gedhe, makin ngerti memeh babagan donyo iki, awak dhewe makin ngerti yen awak dhewe sebenere mung dhewekan neng donyo iki. Senadyan ono keluarga lan wong-wong sing cerak liyane, dheweke ora iso nulungi awak dhewe pas awak dhewe lagi butuh. Akhire, awak dhewe kudu ngerampung perkoro sing awak dhewe adepi dhewe. Awak dhewe makin wedi kudu yen pas tuwo kudu urip dhewekan.

Emotion: fear
Nag ono wing sing jember ambek mangkel karo sing jeneng teluk iku wes biasa. Sing garai ora biasa yoiku nag ono ong sing ora jember ambek biasa ae nag apan kenek telek. Nah sing garai jemberi teko teleke kewan iku biasane ambune sing gilani, terus kadang ora iso ilang. Opo maneh sing jenege telek lentong iku tambah garai wong mangkele orambloko polahe ambune sing paling ora enak. Nah wong sing jember iku yo lumrah polahe roto-roto wong iku mesti mangkel ambek sing jenege telek kewan. Kejobo nag teleke iku wes dadi lemah mesti akeh wong sing ora mangkel polahe kenek digawe garem ambek digawe nyuburno tanaman karo tanduran sing kurang garem.

Emotion: disgusted
Pas aku dadi anggota panitia salah sijine diklat nag kampus ku, aku tau salah mlebu jeding sing garai bocah-bocah wedok maeng antri sampek uwakeh. Pas metu tibake aku langsung disoraki, tapi aku yo ora nguruslah jenenge wong kebelek kok. Nah polahe kisinen iku maeng aku nag nang jeding mesti ngenteni sepi disek utowo nag acarae wes dimulai ben ora salah-salah maneh. Opo maneh aku kan dadi panitia yo jelas tambah isine pol. Mangkane aku saiki nag nang jeding mboh iku nang kampus utowo panggonan liyane mesti delok disek iku kanggo wedok opo lanang ben ora salah maneh. Soale nag salah mesti isin-isini wong. Opo maneh nag konangan wong akeh. 

Emotion: shame
Bersikap adil iku tindakan sing terpuji. Mboh iku adil gawe njupuk keputusan, adil gawe ngekeki kasih sayang, utowo adil sing liyan-liyane maneh. Tapi sing perlu diketahui, adil iku gak mek ditujuno gawe wong liyo, tapi awakmu dewe kudu bersikap adil nang awakmu dewe. Contoh situasine iku pas awakmu luwe, tapi gak ndang mangan. Terus pas awakmu pegel, tapi gak ndang leren terus malah lanjut garap kerjaan. Utowo pas awakmu ngeroso gak nyaman nang siji situasi, tapi awakmu tetep meksono senyum ben gak onok konflik. Sikap-sikap koyok ngono iku mau sing termasuk dadi sikap gak adil karo awak dewe. Kudune awakmu iku tetep adil gawe awakmu dewe ben isok ngeroso nyaman gawe ngelakoni rutinitasmu. Dadi gawe awakmu sing sek mekso kerjo padahal wes pegel, lereno disik, sudokno nek awakmu iku isok adil gawe awakmu dewe.

Emotion: angry
Wong sing gampang nggepuk wong liya iku jenenge ringan tangan. Ora kabeh masalah bisa darina karo kekerasan. Apa wae masalahe sakjane bisa dimarikna karo kepala dingin. Kabeh bisa diomong genah-genah. Mula yen nemu wong sing gampang gawe kekerasan kanggo nyelesaina masalah, luwih apik kene ngadoh saka wong iku tinimbang marono kene sing dadi korbane. Saliyane iku wong sing gampang gawe kekerasan kaya ngene iku biasane wong sing atine atos. Ora bisa ngerungokna pituduhe wong liya lan mikir apa sing dilakoni iki wis paling bener. Mula kudu ana wong sing luwih tuwa utawa wong sing diwedeni kanggo ngilinga wong sing kaya ngene.

Emotion: angry
Koyok biasane, Asih moleh teko kampus nang kos e mlaku. Berhubung wes rodo bengi, Asih dadi rodo was-was. Bener ae, pas tengah-tengah mlaku de’e ngeroso onok sing ngituti de’e teko mburi. Awale dikirone mek uwong mlaku biasa. Terus pas Asih nyoba mandek, wong iku melu mandek. Terus pas mlaku, wong iku melu mlaku sisan. Akhire Asih mlaku tambah banter ben isok tutuk kos luwe cepet. Wong sing ngetuti iku mau melu dalan cepet sisan. Tapi Asih gak peduli, pokok awake tetep mlaku sing banter tapi gak sampe mlayu soale de’e wes ketari ketir tapi tetep nyoba tenang. Pas wes onok 30 meteran teko kos, de’e langsung mlayu buanter. Ketepakan banget bapak kos e buru metu, dan de’e langsung nyopo bapak kos e ben setidake wong sing ngetuti mau isok leren. Dan tepak ae, wong sing ngetuti Asih mau milih gawe kabur.

Emotion: fear
Pas dolan nang Pare tahun 2020, pas iku sak durunge ono corona utowo covid. Aku ketemu karo koncoku. Deke tibak'e nikah karo koncoku sing pas waktu iku ngulang nang daerah kono. Koncoku cerito nag bojone waktu iku ate ngelahirno, lah aku yo njumbol lah, ora ono kabar nikahe moro-moro ate ngelahirno, tapi aku yo seneng soale koncoku bakal ono anggoto keluarga sing lahir utowo anyar. Dadi bocahe iku takok enake diwei jeneng opo? Lah aku yo ora ngerti enake diwei jeneng opo. Opo maneh waktu iku kan aku durung nikah, yo tambah ora nyambung soale ora ngerti. Tapi waktu iku tak wei saran gawe ngewei jeneng iku sing apik tanpo ninggalno identitas budaya sing dadi ciri has'e bangsa iki.

Emotion: happy
Yen awak dhewe arep mangkat kondangan kui awak dhewe kudu mastike yen kelambi sing awak dhewe kanggo kui ora mungkin ono wong sing bakal nganggo kelambi sing podo utowo sing mirip. Soale, yen awak dhewe ketemu wong sing kelambine podo karo awak dhewe neng kondangan kui rasane isin banget. Isine kui luwih parah seko ketemu wong sing kelambine podo pas neng panggon sing umum liyane. Kondangan kui dadi ajang wong-wong kanggo pamer opo sing dheweke duweni. Yen ketemu, wong sing kelambine podo neng kahanan koyo ngonog, gensine wong kui wis mbuh arep dideleh neng endi. Makane kui, awak dhewe kudu matike meneh kelambi opo sing arep dienggo neng kondangan.

Emotion: shame
Biasane wong sing urip mesti tau ngalami perkoro sing ancene ngisin-ngisini wong opo mane wong sing ngalami perkoro iku maeng yo tambah isine megilan. Nah pengalaman sing ngisine maeng yo karek wong iku maeng nganggepe piye, nag ancene wong-wong sing ono nang pinggire maeng nganggep perkoro sing dialami wong iku maeng ngisin-ngisini tapi wong sing ngelakoni iku maeng ora ngurusi terus nganggep nag iku maeng biasa ae, yo tetep biasa ae, ambek ora ngiro dadi pengalaman sing ngisin-ngisini wong. Tapi nag wong iku maeng nganggep nag perkoro iku maeng dadi perkoro sing ngisin-ngisini masio iku perkoro sing jarene wong sing nang pinggire iku maeng biasa wae, yo tetep ae dadi perkoro sing ngisin-ngisine wong.

Emotion: shame
Main tangan iku istilah sing wes familiar banget nang kupinge wong Indonesia. Maksute main tangan iku wong senengane mukul. Kebiasaan main tangan iki isok dialami sopo ae, gak lanang gak wedok, kabeh isok. Main tangan iku gak isok dianggep remeh. Ketoke ae nang taraf enteng iku mek sekedar guyon tok. Tapi nek dijarno, main tangan iki isok dadi bentuk pelampiasan emosi. Nek uwong sing nduwe kebiasaan main tangan gawe ngilangno emosine, terutama gawe wong-wong sing wes rabi, iku isok dadi awal kerusakan rumah tangga. Main tangan sing wes ndek taraf abot iku isok dikategorikno nang KDRT soale pelakune wes main tangan sampe nyakiti pasangane.

Emotion: angry
Bejo kui dudu mung bejo. Malah ora ono sing kebetulan neng donyo iki. Bejo kui ono sing ngomong perpaduan antara kesempatan karo kesiapan. Misale, awak dhewe ngeroso bejo mergo awak dhewe ditawari kerjo dadi penulis neng salah siji omah produksi film neng Indonesia. Kui ora mung bejo. Awak dhewe ono usaha tekan awak dhewe ditawari. Mungkin wae, wong seko omah produksi dhewe kui delok asil karya awak dhewe sing wis konsisten makarya seko biyen. Usaha kui ketemu ngepasi karo omah wong kui lagi butuh wong kanggo nulis naskah filme. Yen misale, seko disik awak dhewe ora duwe karya sing apik. Mungkin, omah produksi kui ora bakal ngelirik awak dhewe kanggo diundang dadi penulis.

Emotion: happy
Defensi panggon sing asing kui umume, panggon sing awak dhewe ora kenal utowo awak dhewe ora tau lunga neng panggon kui. Nanging kabeh wong duwe versine dhewe-dhewe, opo sing dheweke arani panggon sing asing kui. Mergo aku kui ora gampang iling dalan, dadi kabeh panggon sing ora tak apal dalane kui tak anggep panggon sing asing. Aku kudu ngiling-ngiling dalan kui paling ora setaun luwih. Sing marake aku wedi neng panggon asing kui, aku wedi kesasar neng kono lan ora iso balik. Sak liyane kui. panggon sing asing kanggo aku kui panggon sing ora ono wong sing awak dhewe kenal neng kono.  Awak dhewe ora duwe sopo-sopo kanggo crita perkoro sing rodo pribadi. 

Emotion: fear
Pelecehan seksual kuwi bisa dadi pengalaman sing paling marai sedih amarga pelecehan seksual kuwi ngewenehi cap sing elek kanggo korbane. Pelecehan seksual iki ora mung kanggo wedhok. Nanging ya ana lanang sing kena pelecehan. Pelecehan iki uga ana ning kantor, sekolah, lan paling parah ya ana ning panggon ibadah. Pelecehan iki ora perkara klambi lan perkara tingkah laku. Pelecehan iki ana sing murni saka pikiran sing ora terkendali amarga paparan pornografi sing tambah akeh. Pelakune ya ora mung saka umur dewasa, nanging cah enom lan anak-anak uga wis ana bibit pelecehan iki. Kamangka saiki lagi digalakake  UU babakan pelecehan seksual. 

Emotion: sad
Ning manca negara, budhaya ngadu lotre iki dadi budhaya sing ala amarga kebiasan iki padha war karo taruhan utawa judi sing bisa ngerusak ego menungsa. Nanging ya ana tujuan liyane kanggo ngadu nasib iki amarga ya pemerintah nganggo sistem lotre iki kanggo mengeti dina sing penting kaya festival uga dina penting liyane. Adu lotre iki bisa dadi cara narik minate para warga ben antusias melu acara sing diadakake pemerintah. Malah ning Tiongkok, lotre iki iki sarana kanggo nggunakake bank digital lan bisa dadi cara kanggo nyehatake sirkulasi bank. Lotre iki uga bisa dadi salah siji cara kanggo ngewenehi fasilitas masyarakat ben ora kejebak judi ilegal. 

Emotion: surprise
Nag wayai ate pemilu biasane akeh wong sing srengen polahe SARA. Sing dipek srengen iku asline perkoro SARA sing digawe karo wong-wong sing pengen adu-adu ambek wong sing kelompoke iku maeng saitik ben kelompok sing akeh iso menang terus iso manfaatno kesempatan iku maeng karo dukung kelompok sing gede maeng. Saiki nag ngoro endi-endi wes akeh sing model koyok ngeneiki. Mangkane nang indonesia iki akeh wong sing ngerti perkoro iki yo mangkel, akhire wong-wong sing ngerti maeng, gawe kelompok sing ancene kanggo merangi wong sing garai pecahe agama, suku, ras ambek budaya maeng liwat media sosial sing iso digawe merangi wong koyok ngunuku.

Emotion: angry
Neng panggon-panggon umum, awak dhewe kerep kelangan barang. Terutama barang sing ukurane cilik, koyo jam tangan, kaca mata, gawai, tas jinjing, kontak motor, lan sak panunggalane. Sok-sok, barang sing ilang kui regone larang. Awak dhewe bakal ngeroso getun banget yen barange kui tenanan ilang. Awak dhewe biasane goleki barang kui dhewe nek ora jaluk konco ngancani. Nanging, akeh wong sing ora jajal takon neng panggon penemuan lan kelangan. Padahal, ono akeh kemungkinan barange dhewe sing ilang dioponi neng kono. Yen misale panggon sing koyo ngono kui ora ono, awak dhewe iso takon satpam utowo wong sing jogo neng panggon umum kui.

Emotion: happy
Babagan sing paling ora nyaman pas lagi kumpul karo wong liya yaiku masalah mambu sing  metu saka awak. Apa maneh yen lagi panas lan wis kena lebu saka njaba. Ambu iki bakal nganggu wong sing ana ning sekitar, apa maneh yen keringet iki kena klambi ning jero ruangan sing ana AC-ne. Kanggo ngurangi mambu iki, sing kudu digatekake yaiku yen ana aktivitas ning jaba omah, kudu nggawa perlengkapan adus lan uga lap sing bisa nggaringake keringet. Sak durunge budhal, kudu adus sing sregep lan uga nggawa klambi ganti ben wong sing ana ning sekitare ora ngerasa risih lan tetep nyaman.

Emotion: shame
Rundungan kui ono rong jenis. Ono rundangan sing nyilakani fisik lan uga ono rundungan sing nyilakani psikis utowo pikiran. Rundungan sing nyilkani fisik kui mungkin jenis rundungan sing kerep awak dhewe delok. Tindakane kui biasane koyo gajul utowo ngantemi wong liyo. Iso uga nyoret-nyoreti rupane wong supoyo didelok koyo wong sing ora waras. Dadi bentuke iso gawe wong luka lan uga iso ngubah penampilan dheweke ben dheweke ngeroso isin. Jenis rundungan sing keloro kui rundungan sing ganggu pikirane wong. Rundungan jenis iki mungkin sifate inciman. Misale, sing ngerundung kui bakal nyebar aibe wong liyo, yen dheweke ora ngikuti opo sing dikongkon. Kui bakal ngeganggu kesehatan mentale wong sing dirundung.

Emotion: fear
Wong nag wes kadung duwe watek srengenan mesti ora kenek kejemok titik. Opo maneh kegepuk yo tambah bakal ngamuk. Dadi perkoro sing garai wong digepuk terus ngamuk iku ora mergo gepukan maeng. Tapi yo wonge dewek sing ancen duwe watak sing ora genah to gampang ngamukan. Nag wes kadung srengen pas digepuk kudune wong maeng iku nang gagih galih enggon soale nag ora ngalih enggon iso-iso ae tambah ruwet. Nag ancene ora iso ngalih yo ganti gaya utowo ganti posisi sing asale ngadek dadi lunggo, nag isek emosi maneh, yo turu, nag isek emosi maneh yo golon-kuming engko lak ilang srengene.

Emotion: angry
Penyakit demam berdarah ambek demam berdarah dengue iku podo-podo disebabno mergo cokotan nyamuk. Biasane nang musim udan ngene, nyamuk tambah akeh berkembang biak soale tambah akeh genangan sing gak diresikno. Nek wes ngono, awak dewe iki kudu mulai ngebasmi nyamuk ben keluargane awak dewe gak kenek rong penyakit iku. Carane gawe nyegah perkembangbiakan nyamuk iku koyok ngene. Siji, nutup wadah, lubang, utowo genangan banyu. Hal iku gawe nyegah nyamuk ngendhog nang kono. Loro, guwak kabeh sampah sing isok nampung banyu udan ben nyamuk gak isok ngendhog. Telu, rutin nguras bak nang jedhing. Sopo eroh nang bak iku wes onok ndhog nyamuk utowo jentik, ben isok kebasmi sisan. Terakhir, fogging.

Emotion: disgusted
Onok akeh banget uwong sing sek madak madakno trauma ambek fobia. Mbasio podo-podo rasa takut sing dimarakno teko sesuatu, trauma ambek fobia iku tetep bedo. Bedane iku isok didelok teko gejala sing muncul pas wong iku lagi ngalami ketakutan iku mau. Nek wong lagi ngalami trauma, gejalane iku mulai teko syok, denyut jantung sing ningkat drastis, luwe sensitif terus gampang marah, ngindari lingkungan sekitar, angel gawe konsentrasi, ambek ngalami mimpi buruk dan angel turu. Nek wong lagi ngalami fobia, gejalane iku sirane langsung ngelu, mual terus kemeringet, terjadi peningkatan denyut jantung sing marakno jantung berdebar, sesek napas, pirang bagian nang awak gemeter, ambek lara weteng.

Emotion: sad
Dilon lan pacare saiki lagi padu. Babagan sing nggarai padu yaiku Dilon goroh ning pacare ngomong yen saiki dheweke lagi ngancani Ibune menyang pasar. Pacare uga percaya wae, nanging jebule ketemu ing mall karo kanca wedhoke. Pacare nesu tenan amarga wis ngrasa digoroi. Dilon banjur njelaske yen iku dudu sapa-sapa. Iku kung kanca wedhoke sing ana ing kampus. Pacare Dilon tansah nesu wae amarga wis kuciwa banget. Kabeh chat lan tilpune Dilon ora digatekne karo pacare. Dilon ngrasa ora penak lan kepengin njaluk sepura ning pacare, nanging dheweke ora ngerti ana ngendi saiki pacare. Kedadean iki dadi pelajaran kanggo Dilon supaya mengko ora mbaleni maneh.

Emotion: sad
Petugas ning instansi kaya KUA, Dukcapil, lan petugas Puskesmas iki kadang wis kewalahen yen kudu ngurusi wong sing ana ning meja resepsionis. Apa maneh yen dia kerja lan wayah isuk, amarga mesti rame banget lan uga mesti ana manika warna layanan sing kudu diurus. Ora jarang, wong sing teka nggawa emosine dewe-dewe lan ngewenehi omongan sing ora enak marang petugas, padahal petugas kuwi wis ngewenehi layanan sing sesuai karo apa sing perintahake. Kamangka, awak dewe sing dadi pelanggan utawa wong sing dilayani kudu sabar lan bisa ngewenehi pangerten marang para petugas uga ora muring-muring ning meja resepsionis. Awak dhewe uga kudu ndelok situasi kerja. 

Emotion: angry
Pas jaman cilik, aku sering nginep ning omahe simbahku. Simbahku iki wonge galak lan seneng nyeneni wong. Sing paling seirng diseneni yaiku aku lan para misanan sing sering dolan ning omahe amarga pas cilik, jare putune simbahku iki nakal-nakal. Sajane ya ora, nanging pancen bocahe wae sing aktif. Saking aktif polahe, ing sawijining dina, Bagus, salah siji misananku mlayu lan mecahake guci. Amarga Bagus kuwi isih cilik, Bagus bingung lan ndelikake pecahan guci kuwi ning mburi lemari amarga wis kebayang piye simbahku yen lagi muring-muring. Banjur amarga keweden, Bagus nangis lan keruhan karo simbahku. Ya simbahku nyeneni Bagus, banjur rampung kuwi malah ngguyu amarga Bagus yen keweden jarene lucu. 

Emotion: fear
Aku ora nyesel kuliah neng jurusanku biyen pas kuliah. Pas kui aku ngeroso seneng lan nemuke ilmu sing tak goleki ket disik. Nanging jurusan kui ora iso dukung kanggo opo sing arep tak lakoke. Sebenere aku ora ngerti opo sing kepengen tak lakoke saiki. Aku lagi ngerti opo sing tak pengeni durung suwe iki. Aku kepengen kerjo neng industri film. Aku ora ngerti carane kepiye. Aku mung iso jajal-jalal sek. Sing lagi kepikiran iki, aku kepengen melu kursus cekak neng penulisan naskah film. Pas tak golek informasine, biaya kelase kui lumayan larang. Makane aku kudu nabung disik. Bar nabung selama 5 sasi, akhire duwite cukup. Aku ora sabar melu kelase kui.

Emotion: happy
Dino iki lagi wayahe pelajaran Penjaskes. Awak dewe gak nang Lapangan, tapi ngumpul nang njeru Aula. Dadakno materi dino iki tentang senam lantai. Kali iki, awak dewe dikon praktek posisi split. Pas disudokno posisine, awak dewe langsung melongo soale kudu buka sikil teko ujung ket ujung, dan iku pasti bakal angel pol. Akhire awak dewe siap-siap pemanasan sing luwe suwe ben gak cedera. Siji-siji arek mulai praktek terus dinilai karo guruku. Pas wayahku, aku langsung nyoba alon-alon buka sikilku. Suwe-suwe mulai nemplek lantai, sampe akhire isok split sempurna. Tapi mbari ngono, onok suara 'krek' dan aku langsung ngeringkuk pas kroso onok angin isis sing kenek bagian ngisorku. Aku gak tangi teko kono soale celonoku suwek dan ngenteni sampe koncoku nggawakno mukenah gawe nutupi iku mau.

Emotion: shame
Swasana ning terminal bis sing ana ing Surabaya tegang pol. Ana kurang luwih 10 wong sing padha ngamuk lan muring-muring amarga kari numpak bis. Padahal bis sing ameh ditumpaki wis janjeni bakal budhal jam 9 isuk, nanging nyatane jam 8 bis iki wis budhal. Kabeh wong sing kari padha njaluk tanggungjawabe petugas. Ana sing nelfon dulure karo nangis, ana sing bingung, ana sing langsung balik mulih maneh, lan ana sing pancet ning terminal kanggo ngenteni bis liyane. Kabeh wong sing kari iki padha duwe tujuan lunga menyang Bandung. Bis iki uga ora ana saben dina jadwale amarga kalebu rute sing rada adoh.

Emotion: surprise
Dino seneng yaiku dino sing nang endi wong iku maeng iso ngerasakno roso senenge pol. Dino seneng iku iso kedaden kapan ae ambek ora kesongko-songko nag dino iku bakal dadi dino sing nyenengno kanggo wong iku maeng. Salah sijine contoh dino seneng utowo bahagia yaiku pas dino nikahan, dino iki mesti gawe wong seneng opo maneh kanggo wong sing bakal nikah iku maeng. Soale nag dino iku maeng wonge sing ngerasakno bahagio ora mok wong siji tok, tapi wong akeh sing seneng ambek wong sing ngerasakno bahagia maeng. Mangkane nag ono wong nikahan pasti akeh wong sing seneg timbangane wong sing susah. Soale nag dino iku maeng yo akeh jajan terus pinggir-pinggire yo kenek kanduman jajane.

Emotion: happy
Ari ngerasakake getun sing paling jero amarga dekne ngerasa yen akeh mbuwak wektu pas wayah dadi mahasiswa. Ari ora akeh ngumpulake kegiyatan lan hasil kerja, kamangka pas wis lulus, Ari kangelan golek penggaweyan. Ari ngerasa yen pas wayah dadi mahasiswa, Ari kurang sinau lan kakean dolan. Amarga kuwi, Ari dadi seneng ninggalake kuliah lan  ngilangake kewajiban kanggoa awake dhewe. Pas wis lulus, Ari uga dadi kangelan ngisi formulir amarga ora ana perngalaman organisasai lan pengalaman magang. Ari ngerasa ora duwe keterampilan lan uga ndadekake beban marang dheweke. Amarga kuwi, Ari kepengen berubah lan langsung melu kelas-kelas online kanggo nambah pengalaman lan ningkatake kemampuane. 

Emotion: sad
Diselingkuhi kui pancen rasane lara banget. Ora ana wong sing gelem diselingkuhi. Nanging wong sing selingkuh iku pancet kebacut banget amarga  selingkuh iku bisa dadi kebiasaan lan nggarai wong sing diselingkuhi bakalan trauma banget. Cara supaya ora nganti trauma nalika diselingkuhi ana akeh. Kaping pisan yaiku njupuk wektu kanggo dhewean. Iki dinggo supaya bisa evaluasi awak dhewe lan bisa nenangne pikiran. Kaping pindho, aja nyalahno awake dhewe. Kaping telu, yen wis mangkel lan ora bisa ditahan bisa ngamuk lan muring-muring supaya emosine ora dipendhem. Sing terakhir langsung dipedhot wae wong lanang sing ora bisa ngeregani wong liya amarga supaya ora tuman. 

Emotion: angry
Cara sinau generasi jaman biyen kuwi kadhang ya marai trauma lan kosong amarga ora ana motivasi sinau sing ana wiwit cilik. Bocah jaman biyen kuwi didikane keras, nanging ya ana sing kebablasen lan ora ana sisi manusiawine kaya misale bocah lagi sinau malah diseseni kanthi bocahe nangis lan ilang apalane. Kamangka, bocah iki bakal ora duwe kesadaran kanggo mandiri lan sinau dhewe. Yen wis gedhe, proses sinau sing keras iki bisa dadi memori sing elek lan bocah bakah duwe pikiran yen sinau kuwi medeni lan ora ana gunane. Bocah bakal mikir yen proses sinau kuwi abot lan ora ana hasile sak liyane diseseni yen ana kesalahan. 

Emotion: fear
Biasane iwak iku mesti ngetokno ambek dadi sumber ambu amis sing kadang ora kabeh wong iku biasa ambek ora opo-opo nag ancene ambu amis iku maeng, mergane ono ae wong sing ngambu barang sing amis iku maeng terus kudu kuwok ambek muta. Nah ben ora jijik ambek kurwok iku kudune ambek gowo ambunan liyane ben iro ngalahno ambuni mutahan sing ora enake pol maeng. Nah contohne ambunan maeng koyok minyak kayu putih, terus lengo wangi sing sekirane iso ngalahno ambune maeng. Mari ngunu ono sing jenenge tisu barang kanggo nutupi irung ben ora sampek mambu utowo masker barang yo kenek sing penting ora sampek ambu nemen mergo nag sampek ambu nemen iku biasane iso mutah. 

Emotion: disgusted
Nang KBBI, kecelakaan iku kejadian sing marakno wong celaka. Kecelakaan iku ngerujuk nang peristiwa sing kedaden secara gak sengojo. Kecelakaan iku teko kata dasar celaka sing ditambah imbuhan “ke-“ ambek "-an” sing nunjukno nasib elek sing kedaden utowo menimpa korban iku mau. Secara teknik, kecelakaan iku gak termasuk nang kejadian sing disebabno mergo kesalahane siji uwong. Sakjane ngono nang kecelakaan, gak onok pihak endi ae sing isok disalahno, soale kejadian iku gak isok diperkirakno utowo kemungkinan kedadene iku rendah pol. Nek onok kecelakaan sing disebabno kelengahane siji uwong, wong iku mau kudu bertanggung jawab atas kerugian sing dialami ambek korban iku mau. 

Emotion: fear
Home Alone 2: Lost in New York iku film sing dirilis tahun 1992. Film iki yaiku sekuel teko film ambek judul sing podo sing mbiyen dirilis tahun 1990. Film iki nduwe genre adventure, komedi, crime, family, kids, ambek police procedural. Sutradara teko film iki yaiku Chris Columbus. Aktor sing dolen nang film iki onok Macaulay Culkin, Joe Pesci, Daniel Stren, Catherine O’Hara, John Heard, Devin Ratray, Hillary Wolf, Maureen Elisabeth Shay, Michael C. Maronna, ambek Gerri Bamman. Film iki ceritane tentang aksine Kevin McCallister sing nyasar nang negara asing. De’e onok nang New York dewean, tapi keluargane onok nang Miami. Nganggo kartu kredit ayahe, Kevin berharap isok preian dewe. Tapi, de’e malah ketemu ambek mongso lawase, yaiku Harry karo Marv.

Emotion: fear
Getun nag jeru urip iku ono pirang-pirang dampak sing iso kedaden polahe perkoro iku. Salah sijine yoiku iso wae dadekno gangguan mental sing endi iku iso garai wong sampek keweden nag ate ngadepi perkoro sing meh podo ambek perkoro sing biyen tau dadekno getun iku maeng. Mangkane nag duwe roso koyok ngunu maeng ayo nang gagih-gagih disingkreno masio iku abote rambloko. Lah carane ben iso nyingkrehno iso wae malik carane mikir awak dewek koro perkoro sing dadekno getun maeng. Contone awak dewek dadekno getun maeng dadi pengalaman kanggo uripe awak dewek ben nag ngarepe ora bakal ngelakoni sing koyok maeng. Mangkane ayo pikiran positif ae soale iku iso dadekno mentale awak dewek kuat.

Emotion: sad
Lelembut iku akeh banget maceme. Apa maneh nalika ngguda manungsa. Ana sing gur ngetok sakelbat banju ngilang, ana sing kepengin guda rada suwi dadine kaya nggawe dolanan manungsa. Wong sing ndelok lelembut senajan mung sakelebat uga mesti keplayu lan kaget banget. Kadhang ana sing nganti semaput. Donga-donga sing diapalne kanggo persiapan nalika ketemu karo lelembut uga kadhang ora metu saking ngejere awak. Nanging aja nganti lali kanggo ngapalna donga-donga kaya ngono kui amarga kene ora ngerti kapan lelembut bisa ngetok. Yen kowe wong Islam bisa uga kanggo ngapalna ayat kursi lan diwaca nalika ana lelembut utawa hawa-hawa sing kurang penak, ya!.

Emotion: surprise
Koyok biasane, Asri ngewangi ibukne resik-resik omah marine moleh sekolah. Gak suwe, bapakne Asri moleh sambil mrengut dan ketok lemes banget. Asri bingung, iki dengaren bapake moleh teko kantor cepet banget. Biasane ngono mari maghrib buru teko. Pas ditakoni ibukne, bapake Asri mek meneng dan melbu kamar. Pas mangan, adikne Asri takon, bapak opo’o kok ketok lemes terus sedih banget. Mbarine buang napas, akhire bapakne Asri ngaku nek beliau buru ae ke-PHK dan mulai minggu ngarep gak bakal ngantor maneh. Kabehe langsung nangis dan bingung engkok nasibe mereka bakal koyok yaopo. Soale siji-sijine sumber penghasilan nang omah iku mek teko gajine bapakne Asri, dadi kabeh sedih banget.

Emotion: sad
Roso seneng pas lulus ujian iku biasane gelek dirasakno ambek bocah sekolah, mboh iku isek sekolah dasar utowo kulia. Roso ngene iki ancene nyenengnoe pol. Soale roso iki iku ora mok teko roso seneng tok tapi ono campurane roso lego soale oleh ngelakoni penggawean kewujud. Roso seneng lulus ujian kudune iso dadekno bocah-bocah maeng tambah bijaksan ora tambah ngawur terus diwujudno ambek kelakuan sing aneh-aneh tapi ora nguwei manfaat sing apik kanggo lingkungan. Dadi kanggo bocah sing seneng lulus ujian,  dadekno roso senengmu iku dadi roso seneng seng iso dirasakno wong sing ora melok ujian. Ben wong sing ora melek ujian yo katot seneng polahe lulus ujianmu.

Emotion: happy
Ning wayah kondangan, sing paling nggregetake pancen wayah antrean kena srobot amarga ana wong sing ora sabaran. Antrean iki sajane ya ora kudu diatur, nanging ya dadi salah sawijine tata krama amarga ben ora katon nggragas lan ora ngerugikake wong akeh. Ning mantenan, kadhang ya ora kudu kesusu amarga uga ana tamu-tamu liyane lan jumlah konsumsi uga mesti aken kabeh kebagian. Tradisi nyerobot antrean iki uga marai alur konsumsi ning kondangan kuwi bisa rusak lan mbangkitake emosi para tamu undangan lan marai mangkel sing nduwe gawe. Apa maneh nyerobot antrean kuwi kalebu mbungkus konsumsi. Ning kondangan uga isih ana sing kaya iki. 

Emotion: angry
Ing mangsa mudih wong-wong akeh banget sing milih kanggo numpak pesawat. Iki uga nggarai bandara utawa panggon pesawat iku kebak karo wong sing meh numpak lan wong meh ngeterna. Pirang ewu wong bakalan tumplek blek ning bandara iku. Mula akeh banget kedadean wong sing karo lan akhire ditinggal karo pesawat. Biasane wong sing kaya ngene iki yaiku wong ora bisa ngatur wektune kanthi apik. Ora bisa ndelok kondhisi macet ing dalan, durung maneh antri check in sing dawa banget, lan kondhisi darurat liyane. Mula yen meh mudik numpak transportasi umum minimal teka ing panggone kurang luwih 2-3 jam sadurunge kendaraane budhal supaya ora gupuh kabeh.

Emotion: surprise
Babakan sing marai wong bisa getun kebangetan kuwi ora manfaatake wektu pas isih enom kanggo ngelakoni kegiyatan sing disenengi kaya mlaku-mlaku uga nggolek kanca sing akeh. Kegiyatan iki sajane bisa mbuka kesempatan luwih gedhe utamane ning karir lan hubungan karo wong liya. Akeh wong tuwa sing padha nyesel amarga pas isih enom ora manfaatke wektune kanggo seneng-seneng lan mug mikirake penggaweyan. Barang wis tuwa ora bisa nduwe wektu kanggo mikirake awake dewe lan mung bisa mikirake keluwarga. Ning Indonesia iki pancen angel kanggo nuruti pola kuwi amarga saban wong nduwe tanggungan dhewe-dhewe lan akeh generasi saiki sing nanggung urip keluwargane.

Emotion: sad
Dhek wingi aku ndelok kancaku sing ngamuk ning wong petugas sekolah. Sakjane aku bingung lapo kancaku kok ngamuk. Jebule sakjane mung salah paham wae. Cara iki tak lakoni kanggo nenangke kancaku supaya ora ngamuk terus. Nomer siji, aku nakoni apa masalahe. Nomer loro, aku ngajak kancaku ning panggon sepi supaya bisa luwih gampang yen ngamuk. Nomer telu, aku ngomong ning kancaku supaya ora ngamuki wong ning ngarepe wong liya amarga iku bisa nggarai wong e lara ati. Iki sing bisa tak lakokake supaya kancaku mandheg ngamuk ning petugas sekolah iku mau. Akhire kancaku uga njaluk sepura amarga wis ngamuk-ngamuk marang petugas sekolah iku mau. 

Emotion: angry
Sapa sing ora kaget ndelok kamar kebak karo hadiah. Iku sing takrasakna wingi nalika dina valentine utawa dina sing biasane wong-wong padha ngewenehi kado ning wong sing paling ditresnani. Ana kurang luwih 5 kado sing wis dibungkus apik kanggo aku. Aku seneng oleh akeh kado nanging kadang bingung kanggo nyimpen. Sawise ngomong karo kancaku, aku akhire ngerti kepiye cara nyimpen hadiah sing bener. Nomer siji, senajan kaget tetep kudu matur nuwun ning wong sing ngekei hadiah. Nomer loro, barang-barange disimpen sing rapih supaya ora gampang rusak. Sing terakhir, nalika nyimpen barang sing diwenehi karo wong liya aja nganti dibuwak yen dhurung rusak. 

Emotion: surprise
Lumantar seratan iki, aku arep urun pamanggih kanggo kowe sing rumangsa susah awit kena PHK. Salah sawijining kagiyatan kang bisa koktindakake yaiku adol barang preloved. Preloved kuwi tegese adol barang fashion kaya klambi, kathok, tas, sepatu, aksesori, utawa barang fashion liyane kagungane dhewe kang durung tau dianggo utawa lagek dianggo sepisan wae. Yen kowe adol barang preloved, anggonmu ngetokake modal kapetung sithik utawa malah ora metu modal, awit barang kang ditawakake ya kagungane dhewe. Kowe amung butuh gawe platform media kanggo adol barangmu mau, bisa lumantar facebook, instagram, tiktok, apadene media liyane. Banjur, barangmu ora muspra. Tegese yen kowe duwe klambi isih apik nanging wis ora bisa dinggo kowe ora perlu mbuwang barang mau, awit bisa kok dol preloved. Salajenge, preloved kuwi peminate kapetung akeh. Tegese, isih akeh wong kang pengin nganggo klambi branded nanging wegah ngetokake dhuwit akeh, mula milih tuku preloved. Mula, ayo padha dicoba peluang golek rejeki saka adol barang preloved iki. 

Emotion: sad
Aku tau ngancani sepupuku supit. Aku lali disik pas sunat ekspresi rupaku koyo piye. Pas aku ngancani kui, aku dadi iso delok meneh ekspresi bocah-bocah sing wedi arep disupit. Sepupuku dhewe neng omah lan beberapa dino sak durunge disupit kui, dheweke pancen ngeroso wedi. Pas kui dheweke arep ora sido. Bar dibujuk pakdeku dheweke dadi gelem meneh. Sak durunge mlebu ruangan, dheweke ora nunjuke yen dheweke wedi lan uga ora ketok seneng opo santai. Dheweke gur meneng wae sak durunge mlebu. Pas sepupuku metu, dheweke mung nangis dilit. Baline, pas neng mobil, aku sempet delok awake rode gemeteran lan ketok lemes banget.

Emotion: fear
Akeh wong sing ancene gawe klambi sing podo ambek koncone, tapi perkoro iku wes lumrah ambek biasa terus yo ora dadekno wong isin. Nah ono maneh sing bakal marakno wong sing gawe klambi kembar ambek wong iku tambah isin yoiku nag klambine maeng iku kembar ambek wong sing ancene ora dikenal. Nah sing garai wong iku maeng isin iku asline ora mergo kembare klambi iku maeng, tapi sing garai isin iku wong sing gawe, nag sing gawe iku maeng wong sing dikenal yo ora masalah tapi nag wong sing gawe ora dikenal yo jelas marakno wong sing gawe klambi podo plek ketiplek iku bakal isine megilan. Tapi asline iku maeng kan yo karek wonge.

Emotion: shame
Aku duwe prinsip yen misale arep tuku HP. HP sing tak tuku kudu luwih larang seko HP sing sadurunge. HP pertama kui, lungusuran seko bulekku. Aku tuku HP pertama nganggo duwit dhewe kui pas SMP. Aku tuku sing mereke Sony Ericsson sing seri Walkman. Regone sekitar 1,5 yuto. Bar kui, aku entuk lungsuran seko ibu lan adiku. Aku tuku HP meneh kui pas kuliah akhir taun ke siji. Kui HP Vivo sing regone 1,8 yuto. Bar lulus aku ganti HP meneh, Redme Note 11 sing regone 2,6 yuto. HP kui wernone biru enom lan ono meling-melinge. Aku seneng banget HP kui mergo, sak liyone dui spek sing oke, duwit kui tak tuku nganggo gaji seko gawean pertamaku.

Emotion: happy
Urip iku pancen wis lumrah kanggo ngadepi kegagalan. Ing Islam, Nabi ngelarang kocapan "ndaniya aku wingi…." utawa "ndaniya dheweke wingi…". Kocapan iki dianggep nggawe manungsa akhire kurang syukur marang Gusti lan bisa mbukak lawang kanggo setan goda manungsa supaya nesu lan sambat terus. Nabi uga ngajarake ning manungsa nalika ngadepi kegagalan, kudu ngucap sing apik-apik wae lan kudu duweni prasangka sing apik marang Gusti. Kabeh sing wis kedadean ana ing donya iki wis dadi ketetapane Gusti Allah lan kene kudu yakin iku pancen wis rencana sing paling apik. Mula, ora perlu mikir sing ora-ora nalika ngadepi kegagalan lan kudu terus sabar.

Emotion: sad
Ora kabeh pengin rabi ana ing omahe dewe-dewe. Ana wong sing duweni impen ngadakke pesta kanggo rabi ing Bali. Kutha sing dadi inceran wong manca lan domestik. Ngadakke pesta kanggo rabi ning Bali ora angel. Kaping pisan, lek pengin diurus karo wong liya aja lali kanggo nyewa sing arane wedding organizer. Kowe bakal kebantu banget kanggo nata tetek bengek pesta nikah iku. Kaping pindho, aja lali kanggo rembugan karo kaluwarga. Kepiye konsep adicarane, sapa wae sing meh diundang, lan sapanunggale. Kaping telu, aja lali nyepakke dhuwit sing akeh. Amarga yen duwe impen ngadakke pesta kanggo rabi ning Bali wis mesti bakal ngetokke dhuwit sing ora sithik.

Emotion: happy
Misale awak dhewe dipukul karo wong sing ora dikenal kui, reaksi awak dhewe kui mesthi nesu. Gawanane pengen ngantemi balik wonge kui mau. Awak dhewe iso ngerti wong kui iso gelud opo ora seko sikap awake. Wong sing iso gelut utowo bela diri kui, duwe kuda-kuda sing apik. Sikile ketok wis siap kanggo cepet-cepet pindah posisi. Awak dhewe uga iso delok seko posisi tangane. Yen wong sing iso gelud kui, posisi tangane kui mesthi ono neng ngarep raine. Dheweke nganggo tangane kui dadi tameng kanggo bagian-bagian vital neng daerah sirah lan dadane. Sing ora iso gelud kui biasane malah luwih akeh gayane. Posisi tangane neng endi-endi lan biasane sak ben gerakane kui nganggo bengok disik.

Emotion: angry
Nyelengi kuwi sing paling aman ning bank lan ora gampang dijupuk amarga bisa dikontrol pengeluaran lan pemasukane. Tinimbang ning celengan, rekening bank iki luwih aman amarga pas arep njupuk mbutuhake proses. Cara nyelengi ning bank iki kaping pisan yaiku nyiyapake data-data diri kaya KTP, NPWP, utawa KK. Kaping pindho, wong kang arep nyelengi kudu nyiyapake setoran awal. Setoran iki jumlahe 50 utawa 100 ewu. Kaping telu, milih bank sing cocok kanggo nyelengi. Kaping papat, ngisi formulir sing diisi karo data diri, penghasilan, lan liyan-liyane. Kaping lima, milih rekening sing pas sing cocok karo kebutuhan. Yen wes duwe rekening, uga bisa daftar bank digital. 

Emotion: happy
Koyoke kabeh wong mesti tau ngalami perkoro siji iki, mboh iku disengojo utowo ora, mesti tau ngalami perkoro iki, nah perkoro sing dimaksud yoiku ngentut. Ngentut iku sak benere termasuk perkoro sing lumrah kanggo wong sing normal. Masio iku diempet yo tambah marakno lorone awak. Dadi ora ono masalah nag ngetut nang endi-endi enggon. Tapi ben ora sampek isin nag ngetut iku maeng yo kudu ati-ati, soale nag ora ati-ati iso-iso dadekno wong sing ngetut iku isin, contohne saking kebeleke ngentut akhire digetno wae oleh ngetut sing akhire sampek muni terus pinggir-pinggire maeng keringe. Nah nag wes ngunuku mesti kan sing nang pinggire ngeroso nag wong iku koyok wong kemproh. 

Emotion: shame
Mungkin, awak dhewe ngerti tuyul seko sinetron Tuyul dan Mbak Yul sing biyen ditayangke neng TV. Tuyul neng kono kui digambarke dadi tokoh sing lucu lan komedik. Seko akehe demit-demit sing ono neng Indonesia, iki mungkin demit utowo setan sing paling ora medeni. Tuyul kui digambarke koyo cah cilik utowo wong sing kerdil. Tuyul ora nganggo klambi opo-opo, mung sempakan tok. Tuyul kui sering digambarke neng TV utowo media populer liayane duwe kulit sing putih, dudu putih sing koyo londo nanging putih seko bedakan. Seko deskripsi iki wae, tuyul wis ketok lucune. Kui koyo cah cilik sing bedakan lan ora klamben lagi dolan neng ngarep omahe.

Emotion: surprise
Nag cerito-cerito koncoku sing penggaweane dijipek utowo disrobot uwong iku ora siji loro tapi wes sak pirang-pirang. Sing srengen polahe iku maeng yo akeh, tambah ono sing sampek ate banting komputer laptop barang yo ono mergane wes sampek kesepakatan ambek tanda tangan. Nag jarene koncoku, srengen polahe penggawean dijipek wong iku asline wajar ae, tapi ojo sampek keterusan soale iso dadekno atine peteng, terus iso munculno sifat iri dengki nang wong iki maeng. Kudune wong sing srengen polahe perkoro maeng kudune iku instropeksi diri opo sing ora tepak ambek deke sehinggo penggawean iku maeng kenek wong liyo. Nah wong sing koyok ngeneki asline angel gelekane saiki.

Emotion: angry
Numpak pesawat menyang negara manca wis ora angel. Regane uga ora larang kaya biyasane amarga kabeh negara manca padha lomba-lomba kanggo nguripi pariwisatane karo nggawe murah tiket pesawat sing nuju negarane. Salah sijine tiket pesawat ing Jepang. Iki dadi pengalaman kaping sijiku kanggo numpak pesawat adoh menyang Jepang, negara sing wis dadi impenku. Iki cara-cara kanggo bisa nemu tiket pesawat murah. Nomer siji, aja tuku tiket pesawat sing didol ana ing akhir taun utawa cedhak karo natal amarga regane bakal luarang banget. Nomer loro, golek tiket pesawat ana ing tengah wengi kayata jam 12 wengi. Promo tiket pesawat pancen biyasane metu ana ing tengah wengi. 

Emotion: happy